Document ID: /roh_data/filtered/fineweb-2-filterrobots_roh.jsonl.gz/22140

Dapi 11 onns maina il Bus Alpin persunas che vulan ir sin la Greina l'emprim tschancun cun bus. Tenor il manader da fatschenta dal Bus Alpin, Samuel Bernhard, è la ruta da Rabius a Rucahez atras la Val Sumvitg periclitada da vegnir serrada. Il digren da frequenzas d’igl onn passà da 40% sforzi da far novas ponderaziun, ha ditg Bernhard. El mender cas stoppian ins chalar da porscher la ruta che maina da la staziun da Rabius enfin a Runcahez en la Val Sumvitg.
Ruta da Lumnezia sur Vrin betg periclitada
Las ulteriuras rutas da la Val Blegn e da la Lumnezia sur Vrin n'èn betg en privel, scriva il Bus Alpin.
La ruta da viandar da Runcahez sin la Greina saja vegnida renovada ils ultims onns e forza na saja quai anc betg propi conuschent, suppona Bernhard. Ma la Val Sumvitg sco tala saja fitg attractiva per viandar e forsa stoppian ins simplamain far pli conuschenta ella, ha accentuà Bernhard.
Il Bus Alpin cumenza sia purschida sco usità la fin d'emna dals 24/25 da zercladur.
RR novitads 11:00